 


BOSNA I HERCEGOVINA
FEDERACIJA BOSNE I HERCEGOVINE
KANTON SARAJEVO
KANTONALNO TUŽILAŠTVO		
KANTONA SARAJEVO
Broj: A-35/19
Sarajevo, 19.02.2019.  godine 

Na osnovu  člana 29. Zakona o Kantonalnom tužilaštvu Sarajevo („Sl. novine Kantona Sarajevo“ br; 20/02, 22/02 i 30/08); člana 2. i člana 3. Pravilnika o unutrašnjoj organizaciji KT SK br. 20/16; Zakona o državnoj službi u Kantonu Sarajevu („Sl. novine KS“, br. 31/16); Zakona o namještenicima u organima državne službe u Federaciji Bosne i Hercegovine („Sl. novine Federacije“, broj 49/05); Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanje određenih prava iz radnog odnosa ( “Sl. novine KS”, broj: 39/16 i 10/17 ); Uredbe o dopunskim poslovima osnovne djelatnosti i poslovima pomoćne djelatnosti i kategorijama radnih mjesta, namještenika u organima državne službe u Federaciji Bosne i Hercegovine („Sl. novine Federacije“, broj: 69/05); Zakona o organizaciji organa uprave u Federaciji Bosne i Hercegovine („Sl. novine Federacije“, broj: 35/05), Uputstva za provođenje Zakona o slobodi pristupa informacija u Federaciji („Službene novine FBiH“, broj: 57/01);  Zakona o slobodi  pristupa informacijama u F BiH („Sl. novine Federacije“ br:32/01 i 48/11), Plana integriteta Kantonalnog tužilaštva Kantona Sarajevo broj: A-818/16 i Odluke o usvajanju i provođenju Plana integriteta Kantonalnog tužilaštva Kantona Sarajevo  broj: A-968/18 i kriterija za određivanje potrebnog broja uposlenika u Tužilaštvima, VSTV-a br. 06-09-1784-1/2012 od 08.05.2012. godine,  donosim: 


[bookmark: _GoBack]IZMJENA I DOPUNA
PRAVILNIKA
O UNUTRAŠNJOJ ORGANIZACIJI KANTONALNOG TUŽILAŠTVA KANTONA SARAJEVO
-br. 20/16 od  20.01.2016. godine-


Član I

Član 46. Pravilnika mijenja se i glasi:

	U dijelu uslovi za obavljanje poslova radnog mjesta Sekretar tužilaštva, status izvršioca „rukovodeći državni službenik“ mijenja se i sada glasi: „državni službenik“




O b r a z l o ž e nj e

	Važećim Zakonom o državnoj službi u KS ( „Sl. novine KS“, br. 31/16), tačnije u članu 10. propisana su radna mjesta u organu državne službe, po kojem Sekretar organa uprave nije u statusu rukovodećeg državnog službenika kao što je to ranije bilo propisano federalnim zakonom o državnoj službi, već je u statusu državnog službenika, pa je potrebno prilagoditi Pravilnik o unutrašnjoj organizaciji važećem Zakonu.

Član II

Član 47. mijenja se i sada glasi:

1. STRUČNI SAVJETNIK ZA POSLOVE UPRAVE

Sekretaru u radu pomaže stručni savjetnik za poslove uprave koji ima sljedeća prava i obaveze:
 
· Izrada i donošenje pojedinačnih akata koji se odnose na prava, dužnosti i odgovornosti službenika i namještenika iz radnog odnosa ili u vezi radnog odnosa.
· vođenje upravnog postupka i rješavanje složenijih upravnih stvari u prvostepenom upravnom postupku,
· Izrađuje potvrde po zahtjevima uposlenika u vezi sa personalnim evidencijama.           
· Pomaže Sekretaru prilikom vršenja kontrole prisustva na radu svih uposlenika,  dostavlja izvještaj (šihtaricu) Sekretaru i Šefu računovodstva Tužilaštva.
· Vodi personalnu dokumentaciju zaposlenika u tužilaštvu, vodi „P“ upisnik i stara se o blagovremenoj prijavi – odjavi uposlenika
· Vodi matičnu knjigu evidencije zaposlenika
· Pomaže Sekretaru pri realizaciji praćenja programa rada i pravovremeno upozorava i predlaže mjere i radnje, radi efektivnijeg i efikasnijeg provođenja svih programa, projekata i dr., a u vezi sa godišnjim planom Tužilaštva.
· Zamjenjuje Sekretara kada je spriječen ili odsutan.
· Prati stanje u kadrovskoj problematici i redovno izvještava Sekretara i pomaže u procesu upravljanja ljudskim resursima
· Vrši prijem, kompletiranje i razvrstavanje materijala za rad Sekretara Tužilaštva.
· Postupa po ugovorima koje je zaključilo tužilaštvo sa osiguravajućim kućama zbog obaveznog dopunskog osiguranja
· Obezbjeđuje uslove i vrši druge pripreme za sastanke koji se održavaju u Uredu Sekretara Tužilaštva. 
· Prati pozitivne zakonske propise i sudjeluje u pripremi općih i drugih akata i materijala iz djelokruga rada Tužilaštva.
· Obavlja i druge poslove po nalogu Sekretara ili Glavnog tužioca

Uslovi za obavljanje poslova: 

 -   VSS,VII stepen, Pravni fakultet ili visoko obrazovanje stečeno po Bolonjskom sistemu studiranja sa najmanje 240  ECTS bodova, 
-	    3 ( tri ) godine radnog staža u struci
· Položen stručni ispit
· Poznavanje rada na računaru 

Vrsta djelatnosti: Osnovna djelatnost 
Grupa poslova: Upravno rješavanje, normativno – pravni poslovi
Složenost poslova: Najsloženiji 
Status izvršioca: Državni službenik  
Pozicija radnog mjesta: Stručni savjetnik
Broj izvršitelja: 1 ( jedan ) 

O b r a z l o ž e nj e

	Članom 5. tačka b) i d) Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanje određenih prava iz radnog odnosa ( “Sl. novine KS”, broj: 39/16 i 10/17 ), propisano je da se poslovi izrade i donošenja pojedinačnih akata koje se odnose na prava, dužnosti i odgovornosti službenika i namještenika  iz radnog odnosa ili u vezi  radnog odnosa, te vođenje upravnog postupka i rješavanje složenijih upravnih stvari u upravnom postupku, svrstavaju se u grupu najsloženijih tako da te poslove vrše državni službenici – stručni savjetnici. Navedenu grupu poslova od momenta postavljenja obavlja stručni saradnik za poslove uprave, a kako je članom 34. Uredbe predviđena obaveza rukovodioca organa državne službe da uskladi pravilnike o unutrašnjoj organizaciji u skladu sa odredbama Uredbe, te da donese rješenja kojim se državni službenici koji se zateknu na radu u organu državne službe, postavljaju na radna mjesta utvrđena u novom pravilniku o unutrašnjoj organizaciji, za koja ispunjavaju uslove utvrđene Pravilnikom, to je potrebno izvršiti naznačene izmjene.

Član III

Član 47.st. 2, mijenja se i sada glasi:

2. Tehnički sekretar Ureda Sekretara

Tehnički sekretar ureda Sekretara obavlja sljedeće poslove i zadatke:

· Rukovodi, koordinira i obavlja sve administrativno-tehničke i uredske poslove, poslove protokola, informatičke i druge poslove u vezi sa obavljanjem poslova  ureda Sekretara ;
· Vodi Protokol Ureda i upisnike Tužilaštva“A-I“, „A-III“, i „A-IV“, te se stara o čuvanju predmeta zavedenih u ove upisnike (poslovi priručne arhive);
· Vrši prijem, kompletiranje i razvrstavanje materijala za rad ureda Sekretara;
· Obezbjeđuje tehničke uslove i vrši druge pripreme za sastanke koji se održavaju u Uredu Sekretara; 
· Radi na pripremanju i zavođenju putnih naloga,
· Vrši administrativno-tehničke pripreme za  izradu analitičkih, informacionih i drugih materijala u okviru propisane metodologije i konačnog izvještaja o radu, a na bazi dostupnih podataka (tipski izvještaj, redovne ili periodične informacije i sl.); 
· Radi na pripremanju i izradi nacrta Odluka, prijedloga općih i posebnih akata tužilaštva kao i nacrta rješenja i prema potrebi zavođenju putnih naloga;
· Vrši evidentiranje i najavu stanaka, prima telefonske poruke, telefax poruke, e-mail poruke, te obavlja ostale telefonske i druge poslove po potrebi ureda Sekretara tužilaštva;
· Vrši prikupljanje, sređivanje, evidentiranje i obradu i unos podataka prema metodološkom i drugim uputstvima i izrađuje odgovarajuće dokumentacione materijale;
· Za potrebe Ureda vrši pripremu i izradu analitičkih, informativnih i drugih izvještaja, te obavlja sve daktilografske poslove za ured Sekretara;
· Ima kreiran korisnički nalog, te kao korisnik TCMS obavezan je da postupa prema pravilima propisanim Pravilnikom o TCMS; 
· Prema nalogu pomaže u izradi periodičnih izvještaja o radu Tužilaštva, a koji su vezani za praćenje statističkih pokazatelja o radu Tužilaštva, kao i izvještaje vezano za koordiniranje aktivnosti elektronskog arhiviranja predmeta, te druge poslove po uputama Glavnog tužioca ili Sekretara,

Uslovi za obavljanje poslova :

· SSS, IV stepen, upravna škola, gimnazija, ekonomska ili birotehnička
· Najmanje 10 mjeseci radnog staža 
· Položen stručni ispit
· Poznavanje rada na računaru  

Vrsta djelatnosti: Dopunski poslovi osnovne djelatnosti 
Grupa poslova: Administrativno-tehnički poslovi 
Složenost poslova: Djelimično složeni 
Status izvršioca: Namještenik 
Pozicija radnog mjesta: Viši referent  
Broj izvršilaca: 1 (jedan).









O b r a z l o ž e nj e

	Članom 9. tač. 9. Uredbe o dopunskim poslovima osnovne djelatnosti i poslovima pomoćne djelatnosti iz nadležnosti organa državne službe koje obavljaju namještenici, a imajući u vidu i odredbu člana 14. Uredbe o kancelarijskom poslovanju kojom je propisano da su rukovodioci organa uprave obavezni rješenjem odrediti službenu osobu koja će neposredno biti odgovorna za vođenje kancelarijskog poslovanja, propisano da poslovi kancelarijskog poslovanja spadaju u grupu administrativno-tehničkih poslova. Nadalje kako se u Uredu svakodnevno obavljaju poslovi i kancelarijskog poslovanja koji obuhvataju između ostalog i poslove vođenja protokola Ureda Sekretara, kao i 3(tri) upisnika Tužilaštva „A-I“, i „A-III“, „A-IV“;  prema samoj prirodi poslova, odnosno zakonu, uredbi i više nego realne potrebe Ureda (prema statistici godišnje sama otprema je preko 3000 pismena); to je potrebno rješenjem u odnosu na sadašnje stanje izmijeniti Pravilnik u članu 47.st.II.


Član IV

Član 48. Pravilnika mijenja se i sada glasi:

STRUČNI SAVJETNIK ZA POSLOVE PISARNICE – ŠEF PISARNICE

  Šef Odjela za registar, arhivu, prijem i otpremu pošte obavlja sljedeće poslove i zadatke:

· Neposredno organizuje i odgovara za rad u pisarnici u skladu sa internim aktima i  drugim odgovarajućim propisima, koji se odnose na kancelarijsko poslovanje i arhiviranje, 
· Raspoređuje poslove na državne službenike i namještenike i daje bliže upute o načinu vršenja tih poslova,
· Vrši kontrolu pismena i spisa koji se primaju u Tužilaštvo i otpremaju iz Tužilaštva,     
· Kontroliše izvršavanja svih poslova i zadataka iz nadležnosti organizacione jedinice u cilju njihovog blagovremenog, kvalitetnog  i zakonitog  obavljanja,
· Redovno kontroliše rad na poslovima prijema i otpreme pošte,
· Nadzire upotrebu pečata,
· Unosi sve vrste dokumenata  pristigle za uneseni predmet u TCMS, 
· Koordinira radom tužilačke pisarnice,
· Prikupljanje, sređivanje i obrada podatke za tužilačku upravu i Glavnog tužioca,
· Vrši prijem i raspored, te nadzire otpremu pošte i vođenje odgovarajućih upisnika i knjiga, odnosno registara,
· Sačinjava raspored dežura,
· Učestvuje u pripremi i izradi analitičkih, informativnih i drugih materijala u okviru propisane metodologije (tipskih mjesečnih, tromjesečnih, polugodišnjih, godišnjih i drugih izvještaja o radu tužilaštva),
· Izrađuje potrebne izvještaje o radu zaposlenih u tužilačkoj pisarnici,
· Vrši prikupljanje, sređivanje, evidentiranje, kontrolu, mjerenje i obradu podataka prema metodološkom i drugim uputstvima, te obrađuje potrebne statističke izvještaje o kretanju tužilačkih predmeta (mjesečne, periodične i godišnje), te vrši analize i dostavlja informacije Glavnom tužiocu i Sekretaru,
· Odlaže spise u priručnu arhivu i stara se o tim spisima, 
· Vrši nadzor na poslovima arhiviranja u tužilaštvu, 
· Organizira poslove na selekciji arhivske gradje, o izdvajanju i izlučivanju bezvrijednog registraturnog materijala iz arhive tužilaštva, u skladu sa arhivskim propisima,
· Brine se o blagovremenom obezbjeđenju odgovarajućih obrazaca, registara, knjiga, kancelarijskog materijala za potrebe pisarnice, putem uposlenika u čiji djelokrug spada nabavka materijala,
· Priprema spise za pretres i posebno vodi evidenciju pritvorskih predmeta i predmeta u pogledu krivičnih djela protiv čovječnosti i međunarodnog prava kao i obavlja ostale srodne poslove po nalogu Glavnog kantonalnog tužioca i Sekretara.
· Svakodnevno kontroliše zavođenje predmeta u dostavnu knjigu, dostavljanje tužiocima, primanje predmeta od tužioca i davanje spisa na razvođenje kroz upisnik,    
· Kao korisnik Sistema TCMS-a, obavezan je da postupa prema pravilima propisanim u Pravilniku TCMS,
· Pruža usmena obavještenja strankama o kretanju predmeta kao i upućuje stranke tužiocu koji radi na predmetu u skladu sa Zakonom i Pravilnikom o unutrašnjem poslovanju,
· Redovno usmeno ili pismeno upoznaje rukovodioca osnovne organizacione jedinice u čijem sastavu se nalazi unutrašnja organizaciona jedinica o stanju vršenja poslova i svoje nadležnosti, problemima koji postoje u vršenju tih poslova i predlaže mjere za njihovo rješavanje, 
· Postupa po nalozima rukovodioca osnovne organizacione jedinice i vrši najsloženije poslove iz nadležnosti jedinice kojom rukovodi u smislu Zakona o državnoj službi,
· Dozvoljava uvid ili kopiranje spisa strankama ili građanima na osnovu pravosnažnog rješenja donesenog na osnovu Zakona o slobodi pristupa informacijama ili po nalogu rukovodilaca,  
· Obavlja i druge poslove po nalogu Glavnog kantonalnog tužioca i Sekretara tužilaštva. 

Uslovi za obavljanje poslova:

-  VSS, VII stepen, Pravni fakultet ili visoko obrazovanje stečeno po Bolonjskom 	sistemu studiranja sa najmanje 240 ECTS bodova
· 3 ( tri ) godine radnog staža
· Položen stručni ispit
· Poznavanje rada na računaru

Vrsta djelatnosti: Poslovi osnovne djelatnosti
Grupa poslova: Studijsko – analitički i informaciono – dokumentacioni poslovi
Složenost poslova: Najsloženiji  
Status izvršioca: Državni službenik
Pozicija radnog mjesta: Stručni savjetnik za poslove pisarnice
Broj izvršitelja: 1 (jedan)


O b r a z l o ž e nj e

	Članom 8. tačka a) Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanje određenih prava iz radnog odnosa ( “Sl. novine KS”, broj: 39/16 i 10/17 ), između ostalog propisano je da se poslovi izrade analiza, izvještaja, informacija i drugih stručnih analitičkih materijala na osnovu odgovarajućih podataka, svrstavaju  u grupu složenijih te da te poslove vrše državni službenici – stručni savjetnici, također, određeni dio poslova temeljem istog pravnog osnova regulisano je članom 10. tačka d), u kontekstu informaciono-dokumentacionih poslova, s toga je potrebno uskladiti Pravilnik sa važećom Uredbom u navedenom dijelu, te postupiti shodno članu 34. Uredbe.

Član V

Član 48. tačka 4. Viši referent za poslove arhive i čuvanja akata – Pravilnika mijenja se i sada glasi: 

Stručni saradnik za  poslove arhive i čuvanje akata - arhivar

Stručni saradnik za poslove  arhive  i čuvanje akata obavlja sljedeće poslove i zadatke:

1. Vrši prikupljanje, sređivanje, evidentiranje, kontrolu, mjerenje, posmatranje i obradu podataka prema metodološkom i drugim uputstvima i izrađuju odgovarajuće dokumentacione materijale, 
1. Vrši izradu analitičkih, informacionih i drugih materijala u okviru propisane metodologije (tipski izvještaj, redovne ili periodične informacije i sl.), 
1. Vrši preuzimanje i pregled predmeta dostavljenih u arhivu,
1. Definiranje lokacije arhiviranih predmeta,
1. Postupanje po dnevnim naredbama, postupajućeg tužioca
1. Izdavanja predmeta na revers u skladu sa naredbom postupajućeg tužioca,
1. Pripremanja i elektronsko arhiviranje predmeta,
1. Ponovo potpisivanje elektronskih arhiviranih predmeta po isteku roka od 5 godina,
1. Pripremanje i predaja predmeta koji se predaju na daljnje čuvanje nadležnom arhivu,
1. Pripremanja i provođenje procedure uništavanja predmeta koji su elektronski arhivirani,
1. Vrši unošenje, koordinaciju i provjeru podataka u TCMS-u po nalogu rukovodilaca, 
1. Rukuje arhivom Tužilaštva, redovno i blagovremeno vodi arhivsku knjigu sa odgovarajućim evidencijama u skladu sa opštim i posebnim propisima,
1. Vrši sređivanje arhivske građe i redovno vrši  izdvajanje bezvrijednog registraturskog materijala, u skladu sa odgovarajućim propisima koji uređuju tu oblast, 
1. Vrši izdvajanje predmeta iz arhive, na zahtjev ovlaštenih lica, uz uredan potpis i  potpisan revers,
1. Vodi evidencije o privremeno izdvojenim predmetima iz arhive po naredbi Glavnog tužioca, Sekretara tužilaštva ili Šefa  pisarnice, te ih nakon upotrebe ponovo vraća  u arhivu, 
1. Vodi evidencije o izdatim predmetima iz arhiva drugim organima i brine se o njihovom blagovremenom vraćanju,
1. Stara se o načinu, sistematizaciji i slaganju predmeta hronološki i po materiji, 
1. Vodi evidencije reversa sa pratećom dokumentacijom o izdatim predmetima iz arhive,
1. Prima završene predmete iz pisarnice, primljene za arhivu, putem dostavne knjige o razduženju pisarnice sa predmetima,
1. Stara se o blagovremenom obezbjeđivanju kancelarijskog materijala i drugog sitnog inventara za potrebe arhiva,
1. Kao korisnik Sistema TCMS-a, obavezan je da postupa prema pravilima svih poslova odjela  propisanog u Pravilniku TCMS, a posebno po postupku arhiviranja predmeta, proceduri brisanja elektonski arhiviranih predmeta u TCMS-u, pristupu elektronski arhiviranom predmetu, zahvatanje i način zahvatanja građe u digitalnom formatu, formatiranje i čuvanje predmeta, 
1. Vrši pripreme za otpis i uništenje stare arhive u skladu sa ovim Pravilnikom, Pravilnikom o TCMS-u i  važećom listom za otpis Kantonalnog tužilaštva Kantona Sarajevo ,
1. Vrši sve poslove upisničara, za unos podataka ili upravljanje predmetima prema potrebi službe po nalogu Šefa pisarne,  
1. Obavlja i druge poslove po nalogu Glavnog tužioca, Sekretara tužilaštva ili Šefa pisarne.

Uslovi za obavljanje poslova:

· VSS, VII stepen Pravnog fakulteta,  Fakulteta za javnu upravu ili drugog fakulteta društvenih nauka, Visoko obrazovanje stečeno sa Bolonjskim sistemom  studiranja  sa najmanje 240 ECTS bodova     
· Najmanje 1 (jedna) godina radnog staža u struci
· Položen stručni ispit 
· Položen arhivistički ispit (VII-stepen)
· Poznavanje rada na računaru

Vrsta djelatnosti: Poslovi osnovne djelatnosti 
Grupa poslova:  Stručno-operativni poslovi i studijsko-analitički poslovi,
Složenost poslova: Složeni 
Status izvršioca:  Državni službenik
Pozicija radnog mjesta: Stručni saradnik
Broj izvršilaca: 3 (tri)  

O b r a z l o ž e nj e

	Donošenjem Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanju određenih prava iz radnog odnosa članom 4. stav. 1. od tačke d) do tačke f) definisani su studijsko-analitički i stručno-operativni, a sve u vezi sa članovima 8.i 9. Uredbe. Također, izmjenama Pravilnika o TCMS-u  (Sl. glasnik broj: 4/16; 37/16; 84/16 i 40/17)  detaljno su opisane uloge arhivara kao i postupanje i procedure vezano za arhivsku građu u poglavlju VII odnosno od člana 44. do člana 65. Pravilnika. Pored činjenice da se u pogledu arhivskih propisa Bosne i Hercegovine mora na drugačiji način postupati od onog koji u ovom momentu propisan Pravilnikom o TCMS-u. Obzirom na realne potrebe Kantonalnog tužilaštva Kantona Sarajevo, obaveze iz Plana integriteta, te u međuvremenu izmjene i drugih propisa, i po uzoru na rješenja i iz Uredbe 2016/679 Evropskog parlamenta i vijeća, te osjetljivost prava na zaštitu ličnih podataka, nužno je uskladiti Pravilnik  o unutrašnjoj organizaciji Kantonalnog tužilaštva Kantona Sarajevo sa pozitivnim pravnim aktima i potrebama organa. 

Član VI

Dodaje se član 48. tačka 9. i sada glasi:  

5. Stručni saradnik za IKT komunikacije:

Stručni saradnik za IKT komunikacije obavlja sljedeće poslove i zadatke:

· Izrada informacionih, analitičkih i drugih materijala u okviru propisane metodologije, te stručna obrada sistemskih rješenja od značaja za TCMS sistem, 
· Praćenje promjena, prikupljanje, sređivanje, evidentiranje kontrola, mjerenje, i obrada podataka prema metodološkim i drugim uputstvima i uspostavljanje odgovarajućih dokumentacionih materijala, po nalogu Glavnog tužioca, sekretara i šefa pisarne, 
· Vrši stalnu komunikaciju i koordinaciju i implementaciju svih poslova vezano za izmjene i poboljšanje TCMS sistema; a  sa ovlaštenim licima iz Odjela za informaciono-komunikacionu tehnologiju VSTV-a BiH 
· Izrada prijedloga planova i programa razvoja TCMS sistema i povezivanja sa drugim info sistemima,
· Izrada i održavanje web stranice tužilaštva,
· Izrada programa evidencija upisničara, 
· Administratorski poslovi u TCMS sistemu,
· Obavljanje i drugih poslova po nalogu Glavnog tužioca i sekretara vezanih za kompjuterski sistem,
· Pruža direktnu pomoć i TCMS podršku korisnicima u tužilaštvu u vezi rješavanja tekućih problema pri korištenju aplikacija, 
· Obezbjeđuje sigurnost pristupa i rada u TCMS sistemu, te predlaže dodatne IT mjere zaštite servera Kantonalnog tužilaštva Kantona Sarajevo,  
· Ažurira dokumentaciju lociranih grešaka, 
· Priprema i vodi kurseve i individualne obuke, 
· Pruža prvi nivo podrške tužilaštvu u rješavanju problema pri upotrebi TCMS-a po zahtjevu osoba koje obavljaju ove poslove, kao i u implementaciji i edukaciji i drugim relevantnim poslovima za potrebe TCMS-a, 
· Vrši edukaciju svih uposlenih u tužilaštvu vezanu za provođenje računarskog načina poslovanja i uvođenja TCMS-sistema u tužilaštvu,
· Prati sve promjene vezane za primjenu računarske tehnologije i istu prilagođava krajnjim korisnicima, 
· Ispostavlja redovne izvještaje VSTV-u o stanju i primjeni TCMS sistema, 
· Zahtjeva pomoć od strane višeg nivoa pri odjelu za implementaciju TCMS-sistema VSTV-a, na zahtjev  Glavnog tužioca i sekretara i šefa pisarne, 
· Učestvuje u pripremi mjesečnih, tromjesečnih, polugodišnjih i godišnjih izvještaja o radu tužilaštva  u TCMS-u, 
· Vodi računa o stanju informatičke opreme i u saradnji sa IKT tehničarima dostavlja prijedlog – zahtjev za nabavku stalnih i potrošnih  IT sredstava za narednu godinu, prije izrade Plana nabavki Kantonalnog tužilaštva Kantona Sarajevo, 
· Obavlja i druge poslove u primjeni TCMS-sistema po nalogu Glavnog tužioca  i Sekretara,  te šefa  pisarne. 


Uslovi za obavljanje poslova:

· VSS, VII stepen stručne spreme, odnosno visoko obrazovanje prvog ciklusa (koji se vrednuje sa 240 ECTS bodova), drugog i trećeg ciklusa Bolonjskog sistema studiranja, Elektrotehnički fakultet ili Prirodno-matematički fakultet – Odsjek informatika, Fakultet informacijskih tehnologija ili drugi fakultet tehničkog smjera sa poznavanjem traženih aplikacija, 
· Položen stručni upravni ispit, 
· Najmanje 1 (jedna) godina radnog iskustva, 
· Poznavanje u Windows, NT/2000/2003 serverskim operativnim sistemima, Microsoft Exchange i Microsoft Office paketu,
· Poznavanje koncepta mreža (LAN/WAN) i TCP/IP mrežom protokola, 

Vrsta djelatnosti: Poslovi osnovne djelatnosti 
Grupa poslova: Informaciono-dokumentacioni poslovi,  stručno – operativni poslovi i studijsko-analitički poslovi 
Složenost poslova: Složeni 
Status izvršioca: Državni službenik 
Pozicija radnog mjesta: Stručni saradnik 
Broj izvršilaca:  1 (jedan)





O b r a z l o ž e nj e

	Donošenjem Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanju određenih prava iz radnog odnosa članom 4. stav. 1. od tačke d) do tačke f) definisani su studijsko-analitički, stručno-operativni i  informaciono-dokumentacioni poslovi, a sve u vezi sa članovima 8., 9. i 10. Uredbe.  
Obzirom na realne potrebe Kantonalnog tužilaštva Kantona Sarajevo, te u međuvremenu izmjene i drugih propisa, nužno je uskladiti Pravilnik sa pozitivnim pravnim aktima.


Član VII

Član 51. st. 2. mijenja se i sada glasi:

Stručni saradnik za vođenje stručne biblioteke i opće poslove

Stručni saradnik za vođenje stručne biblioteke i opće poslove, obavlja sljedeće poslove i zadatke:

· Uredno evidentiranje i obilježavanje knjiga, časopisa, zakona, službenih glasila i drugih publikacija u biblioteci Tužilaštva,
· Stručna obrada ( formalna, predmetna i tehnička), bibliotečke građe prema stručnim metodama,
· Obrada ponuda i nabavka stručne literature za potrebe Tužilaštva;
· Izdavanje na revers stručne literature tužiocima i drugim zaposlenicima u Tužilaštvu (svakodnevna obrada zahtjeva / trebovanja literature, njeno kopiranje i umnožavanje na zahtjev korisnika, pružanje informacija putem telefona, e-maila, pretraživanje i pomoć u pronalaženju revidiranih propisa), časopise, zakona i drugih službena glasila, te vodi evidenciju i stara se o blagovremenom vraćanju iste,
· Vrši sve poslove oko prijema, ustrojavanja, obrade dokumentacionih materijala i ulaganja dokumenata po metodologiji,
· Obavlja poslove vezane za pripremanje materijala za izdavanje i otpremu Biltena Tužilaštva kao i materijala za Web stranicu tužilaštva,
· Vrši sve provjere po posebnim pravilima na osnovu zahtjeva svih policijskih agencija u tzv. A-IV upisniku,
· Izrađuje nacrte pravnih podnesaka i poduzimanje drugih aktivnosti od značaja za rad stručne biblioteke,
· Uredu sekretara dostavlja periodične izvještaje vezano za provjere iz službenih evidencija Kantonalnog tužilaštva,
· Obezbjeđuje informacije knjižno-arhivske građe neophodne za različite istraživačke djelatnosti,
· Vodi elektronski A-IV upisnik,
· Stara se i odgovoran je za blagovremeno i zakonito dostavljanje pismena obrađenih u A- IV upisniku,
· Automatizacija biblioteke u skladu sa standardima bibliotekarskih softvera,
· Obezbjeđivanje informacija i knjižno arhivske građe neophodne za različite istraživačke djelatnosti,
· Saradnja sa drugim bibliotekama i naučnim institucijama u zemlji i inostranstvu na razmijeni publikacija, informacija i slično,
· Redovno praćenje propisa i obavještavanje Ureda Glavnog tužioca i Ureda Sekretara,
· Izrada periodičnih kataloga ili obavještenja o novim materijalima dostupnim u biblioteci,
· Katalogizacija, klasifikacija i inventurno obilježavanje građe prema važećim međunarodnim standardima, UDK klasifikaciji i internoj klasifikacionoj šemi biblioteke.
· Obavlja i druge poslove po nalogu rukovodioca odjeljenja i Sekretara.

Uslovi za obavljanje poslova:

· VSS, VII stepen Pravnog fakulteta   
· Najmanje 1 (jedna) godina radnog staža u struci
· Položen stručni ispit 
· Poznavanje rada na računaru

Vrsta djelatnosti: Poslovi osnovne djelatnosti 
Grupa poslova:  Informaciono – dokumentacioni poslovi
Složenost poslova: Složeni 
Status izvršioca:  Državni službenik
Pozicija radnog mjesta: Stručni saradnik
Broj izvršilaca: 1 (jedan)  


O b r a z l o ž e nj e

	U Pravilniku o unutrašnjoj organizaciji KTKS koji je trenutno na snazi, propisano je da poslove vođenja stručne biblioteke obavlja namještenik – viši samostalni referent za vođenje stručne biblioteke, a kako je članom 10. tač. e) Uredbe o poslovima osnovne djelatnosti iz nadležnosti organa državne službe u Kantonu Sarajevu koje obavljaju državni službenici, uslovima za vršenje tih poslova i ostvarivanje određenih prava iz radnog odnosa, propisano da poslovi uređivanja i redakciju biltena, publikacija, brošura i drugih informativnih materijala i stručne literature i poslovi u vezi njihovog izdavanja spadaju u grupu informaciono – dokumentacionih poslova, te da te poslove obavljaju državni službenici – stručni saradnici, to je potrebno Pravilnik prilagoditi i izmijeniti u dijelu statusa izvršioca poslova ( iz statusa namještenik u status državni službenik).





Član VIII 

Član 51. st. 8. „Referent- unutrašnjeg osiguranja-vatrogasac“ u dijelu opisa poslova i zadataka dodaje se:

· U toku redovnog radnog vremena (24 sata/365 dana u godini); u zgradi i izvan nje u cijelom djelu sigurnosnog područja obavlja poslove zaštite i od elementarnih nepogoda, posebno snjegova, te vodi računa o prohodnosti trotoara oko zgrade i na parkinzima; te je dužan u slučaju opasnosti odmah istaknuti vanjska i unutrašnja upozorenja, te po potrebi bez odlaganja obavijestiti upravu tužilaštva i pozvati Civilnu zaštitu, 

Član IX

Član 50. tačka 2. u dijelu „broj izvršitelja“ mijenja se i sada glasi:

	Broj izvršitelja: 66 (šezdesetišest)


Član X

	U članu 74. i 75. Pravilnika riječi: „Zakona o državnoj službi u FBiH“ mijenjaju se i glase: „Zakona o državnoj službi u Kantonu Sarajevu”.


O b r a z l o ž e nj e

	Članom 79. Zakona o državnoj službi u Kantonu Sarajevu, propisano je da danom stupanja na snagu Zakona o državnoj službi u Kantonu Sarajevu, prestao je da važi Zakon o državnoj službi u FBiH u Kantonu Sarajevo; to je potrebno izvršiti navedenu izmjenu.

Sarajevo, 19.02.2019.  godine 



GLAVNA KANTONALNA TUŽITELJICA  

                                                                                Dalida Burzić

